OzLabs/hebrew-wiki-articles huggingface dataset:
אובדורודון

אובדורודון (שם מדעי: Obdurodon) הוא סוג יונק נכחד קדום שהיה קרוב משפחתו של הברווזן, המודרני אך היה גדול ממנו. מאובני גולגולת של היצור התגלו באזורים שונים באוסטרליה ונתגלו 4 מינים שלו, אך יש המשייכים חלק מהם לסוג אחר - מונוטרימטום.

האובדורודון היה גדול יותר מהברווזן המודרני והגיע עד אורך של 1 מטר. הוא הכיל בלסתותיו דמויות המקור הברווזי חורים של שיניים טוחנות, החסרות לברווזן המודרני. בעזרת שיניים אלה הוא היה יכול לטרוף יצורים גדולים יותר מסרטנים וחרקים כמו זוחלים קטנים ואף יונקים קטנים שהתקרבו מדי למים.

הוא חי בין האוליגוקן למיוקן מלפני 21 מיליון שנה ל-5 מיליון שנה. תפוצתו ככל הנראה הייתה במים והוא הטיל ביצים בדומה לברווזן ולקיפודניים, בניגוד לכל יונק אחר.

==קישורים חיצוניים==

קטגוריה:יונקי ביב פרהיסטוריים
קטגוריה:יונקים שחיו באוליגוקן באוסטרליה
קטגוריה:יונקים שחיו במיוקן באוסטרליה
קטגוריה:מאובני טקסונים שתוארו ב-1975
רצוא ושוב

רצוא ושוב הוא אלבום האולפן השני של הזמר והשחקן שולי רנד שיצא ב-2 בספטמבר 2018, עשור אחרי אלבום הבכורה נקודה טובה. את האלבום הפיק מוזיקלית אסף תלמודי.

== סינגלים ==
ב-4 ביוני 2018 הוציא רנד את השיר "צדיק" כסינגל ראשון מהאלבום המיועד כשהוא מלווה בקליפ. השיר עורר עניין בקרב הציבור הדתי ומאמרי תגובה ואף נאסר לשידור ברדיו קול חי בשל הטענה כי מושמעת בו ביקורת כלפי צדיקים.

כחודשיים מאוחר יותר, ב-14 באוגוסט, יצא הסינגל השני "דע בני אהובי" כשיחד עמו הודיע רנד על תאריך צאתו של האלבום החדש. השיר לווה בקליפ בהשתתפות נגן הכינור גדי פוגטש שחזר בתשובה והוריו החילוניים.

== רשימת רצועות ==

== משתתפים באלבום ==
* מילים ולחנים: שולי רנד
* הפקה מוזיקלית: אסף תלמודי
* עיבודים: הלהקה ואסף תלמודי, מלבד: "דע בני אהובי" - הלהקה, שמוליק דניאל ואסף תלמודי; "עוד טיפה" - עמית יצחק, גדי פוגטש, בנו הנדלר, תמיר מוסקט ואסף תלמודי
* הלהקה - ניר מנצור: תופים, כלי הקשה; בנו הנדלר: בס; עמית יצחק: גיטרות, קולות; עמית הראל: קלידים; גדי פוגטש: כינור, קולות; אסף תלמודי: קלידים, קולות
* אורחים - אייל תלמודי: סקסופון ב"צדיק", קלרינט ב"הילד המשיח" וב"עבדים"; גרשון וייסרפירר: טרומבון ב"צדיק" וב"עבדים"; אסף אמדורסקי: טמבורין וקולות ב"צדיק"; שלומי שבן ושי צברי: קולות ב"צדיק"; גליה חי: ויולה ב"אבא שלום"; תמיר מוסקט: כלי הקשה ב"עוד טיפה"

== קישורים חיצוניים ==

* [https://music.shulirand.co.il/album/--4 האלבום להאזנה והורדה] באתר של שולי רנד
* 
* 
* 

== הערות שוליים ==

קטגוריה:אלבומי 2018
קטגוריה:אלבומי שולי רנד
קטגוריה:שירים בעברית
קטגוריה:אלבומי חברת נענע דיסק
יוליה אגי

יוליה אגי (בנורווגית: Julie Ege; 12 בנובמבר 1943 - 29 באפריל 2008) הייתה שחקנית נורווגית.

==ביוגרפיה==
אגי נולדה בעיר סאנדנס שבמערב נורווגיה, בגיל חמש עשרה החלה לדגמן.

ב-1962 הגיעה למקום השני במיס נורווגיה והשתתפה בתחרות מיס תבל.

ב-1967 עברה לאנגליה על מנת לעבוד כאו פר ולרכוש ידע בשפה האנגלית ולמדה שם גם בבית ספר לשפות.

הופעתה הקולנועית הראשונה הייתה בסרט הנורווגי דל התקציב "Stompa til sjøs" (סטומפה בים) ובסרט הבריטי "שוד" כדיילת. היא הופיעה על שער מגזין פנטהאוז מה שהוביל לקבלת תפקידה בסרט בשרות הוד מלכותה כהלן, הנערה הסקנדינבית. לאחר מכן שיחקה בסרט ההרפתקאות "Creatures the World Forgot", בסרט "Every Home Should Have One" לצד ג'ודי קורנוול ובסרט האימה אודות הרוזן דרקולה "האגדה של שבעת הערפדים הזהובים".

ב-1971 שיחקה בסרט קומי העוסק בשבעת החטאים בנצרות בחלקו של הסרט המדבר על חטא הגרגרנות. ב-1973 גילמה את אשתו של לסלי פיליפס בסרט "לא עכשיו, דרלינג" המבוסס על פארסה בעלת אותו שם. ב-1974 שיחקה בסרט "Craze" עם ג'ק פאלאנס.

ב-2002 פרסמה את ספרה האוטוביוגרפי "עירומה" בו חשפה בין היתר פרטים על הקריירה שלה.

היא נישאה פעמים במהלך שנות השישים ונולדו לה שתי בנות, בנוסף, היא ניהלה תקופה מערכת יחסים עם הסופר הנורווגי אנדרס ביי.

היא למדה היסטוריה ואנגלית באוניברסיטת אוסלו וב-1998 הוכשרה כאחות מוסמכת.

==קישורים חיצוניים==

* 

קטגוריה:שחקניות קולנוע וטלוויזיה נורווגיות
קטגוריה:משתתפות בתחרות מיס תבל 1962
קטגוריה:אחיות
קטגוריה:אחים
קטגוריה:משתתפות בתחרות מיס נורווגיה
קטגוריה:ילידות 1943
קטגוריה:נפטרות ב-2008
קטגוריה:נפטרים ב-2008
קטגוריה:נפטרות מסרטן השד
סקוט בניסטר

סקוט בניסטר (נולד ב-1975, קנזס סיטי) הוא יזם ואנג'ל אמריקאי, היה בין מקימי חברת IronPort ו-PayPal עבורם פיתח מספר אלגוריתמים.

== ביוגרפיה ==
סקוט בניסטר נולד בקנזס סיטי למשפחה של מהנדס בניין. הוא התחיל ללמוד באוניברסיטת אילינוי באורבנה-שמפיין. עוד בהיותו סטודנט הוא הקים חברה SponsorNet New Media ביחד עם חבריו מקס לבצ'ין וליוק נוסק. במקביל הוא למד HTML וקיבל עבודה כובמאסטר.

בשנת 1996 הוא עזב את הלימודים ועבר לעמק הסיליקון. הוא הקים חברת הזנק חדשה שנמכרה בשנת 1998. בשנת 2000 ביחד עם סקוט וייס הוא הקים חברה IronPort שנמכרה בשנת 2007 לסיסקו תמורת 830 מיליון $.

בניסטר המשיך בהשקעות בחברות היי-טק כמו אובר, פייסבוק ורבות נוספות. הוא היה בין מקימי PayPal והיה חבר דירקטוריון שלה. בסך הכול הוא השקיע ביותר מ-100 מחברות.

סקוט בניסטר נשוי לציאן, שהייתה בין העובדים הראשונים של IronPort. הוא היה בין תומכיו של ראנד פול כמועמד לנשיא וכאשר פול סיים את מערכת הבחירות העביר את תמיכה לטד קרוז.

בשנת 2016 ציאן וסקוט בניסטר קיבלו תואר "אנג'ל השנה". בניסטר תומך בליברטריאניזם. בעקבות תרומתו קליניקה משפטית באוניברסיטת קליפורניה בלוס אנג'לס שינתה את שמה ל-Scott & Cyan Banister First Amendment Clinic.

==קישורים חיצוניים==
* [https://angel.co/p/cyantist השקעות של משפחת בניסטר]
* [https://www.crunchbase.com/person/scott-banister ביוגרפיה ותאור פעילות]

==הערות שוליים==

קטגוריה:אנשי עסקים אמריקאים
קטגוריה:בוגרי אוניברסיטת אילינוי באורבנה-שמפיין
קטגוריה:אמריקאים בתעשיית המחשבים
קטגוריה:דירקטורים אמריקאים
קטגוריה:משקיעי הון סיכון אמריקאים
קטגוריה:מייסדי חברות טכנולוגיה
קטגוריה:יזמים אמריקאים
קטגוריה:אמריקאים שנולדו ב-1975
אאומאניס

אאומאניס (שם מדעי: Eomanis; מילולית: "פנגולין עתיק") הוא סוג של יונק משוריין ששייך למשפחת הפנגולניים ונחשב למין הקדום ביותר הידוע ממשפחה זו. הוא חי בתחילת תקופת האאוקן לפני 46–47 מיליון שנה לפני זמננו וחי ביערות של אירופה, בה אין כיום פנגולינים.

על פי מאובנים שנמצאו בבור מסל בגרמניה היצור הגיע לאורך 50 סנטימטרים ודמה במראהו לפנגולינים הקיימים, העטויים בשריון "קשקשים" מצטלבים. ואולם אצל מין זה לא היה שריון על הרגליים ועל הזנב. לפי תכולת קיבתו שנשמרה, הוא ניזון הן מחרקים והן מצמחייה.

פנגולין זה חי ביערות גשם ששררו בעת האאוקן ונכחד כאשר היערות התחלפו באזורים יבשים וקרים יותר. לצידו היו ביערות פנגולינים נוספים כמו האירוטמנדואה שנראה כמו דוב נמלים, וכן עופות ענק כמו הגסטורניס.

==קישורים חיצוניים==

קטגוריה:יונקים שחיו באאוקן באירופה
קטגוריה:פנגולינאים פרהיסטוריים
קטגוריה:מאובני טקסונים שתוארו ב-1978
קטגוריה:גרמניה: מאובנים
גבריאלה פון לוצאו

גבריאלה פון לוצאו (בגרמנית: Gabriele von Lutzau; נולדה ב-15 באוגוסט 1954) היא פסלת גרמנייה.

==ביוגרפיה==
פון לוצאו נולדה כגבריאלה דילמן בוולפסבורג.

היא נשואה לרודיגר פון לוצאו, טייס לופטהנזה שהטיס מטוס של צוות ההצלה בעת מקרה החטיפה.

==מקרה חטיפת המטוס==
היא עבדה תקופה כדיילת אוויר בלופטהנזה ונמנתה בין צוות המטוס במהלך חטיפת טיסה 181 של לופטהאנזה, לאור מעשי הגבורה שהביעה בעת המקרה היא כונתה "המלאך" על ידי העיתונות והגרמנית וקיבלה את אות מסדר הכבוד של הרפובליקה הפדרלית של גרמניה.

אודות המקרה נעשו שני סרטים, הראשון ב-1997 והשני ב-2008 בו את טייס המטוס גילם תומאס קרצ'מן ואת תפקיד גבריאלה גילמה השחקנית נדיה יוהל.

==עבודתה כאמנית==

בשנות השמונים החלה ללמוד בבית הספר לאומנות של אוניברסיטת שטרסבורג, יצירות האומנות שלה בדרך כלל מגולפות מעץ, מלבד תערוכות וגלריות רבות שהציגה במדינתה, היא הציגה את יצירותיה בתערוכה בניו יורק שהוקדשה לאמנים גרמנים ובסין.

ב-1997 היא זכתה בפרס "Aisch Art Prize of the Art Association of Höchstadt" על עבודתה כאמנית.

מאז אירועי ה-11 בספטמבר היא צובעת באופן קבוע את פסליה בשחור.

ב-2010 נעשה סרט תיעודי אודותיה המכסה את תפקידה במהלך מטיפת המטוס ואת חייה לאחר מכן כאומנית[https://archive.today/20110718234132/http://www.einsfestival.de/sendungen.jsp?ID=5924714173#selection-823.0-828.0].

היא חברה באגודה הגרמנית לאמנות ויזואלית.

==קישורים חיצוניים==

* 

קטגוריה:פסלים גרמנים
קטגוריה:דיילי לופטהנזה
קטגוריה:פסלות גרמניות
קטגוריה:גרמניות שנולדו ב-1954
קטגוריה:גרמנים שנולדו ב-1954
אירוטמנדואה

בהשוואה לאדם
אירוטמנדואה (שם מדעי: Eurotamandua; מילולית: "טמנדואה אירופי") הוא סוג של יונק קדום שחי לפני 47 מיליון שנה בתקופת האאוקן וחי באירופה.

ממאובן שנמצא בבור מסל בדרום גרמניה ניתן להניח שיצור זה הגיע לאורך 90 ס"מ. המראה שלו מזכיר דוב נמלים, בעיקר בזכות זנבו הארוך והלופתני, ומכאן שמו המדעי (טמנדואה הוא סוג של דובי נמלים בינוניים שוכני עצים), אך מבנה הפרקים שלו שונה משלהם והוא כנראה היה קרוב יותר לפנגולינאים, אף על פי שלא היו לו קשקשים קשיחים על עורו. הוא היה מראשוני קבוצה זו שהחלו לפתח את העור המשוריין שלהם, בדומה לאאומאניס שחי באותו אזור. חוקרים אחרים מעריכים שהוא היה קרוב יותר לקבוצה אפרותריה בה הפילים והשנבוב.

לאירוטמנדואה היו כמה מאפיינים המשותפים לכל אוכלי הנמלים: טפרים ארוכים, חוטם מוארך חסר שיניים וייתכן שהייתה לו לשון ארוכה ודביקה כמו לדובי הנמלים והפנגולינים. ייתכן מאוד שתזונתו הייתה על כן מנמלים וטרמיטים שחיו ביערות אירופה הקדומים.

==קישורים חיצוניים==

קטגוריה:יונקים שחיו באאוקן באירופה
קטגוריה:פנגולינאים פרהיסטוריים
קטגוריה:מאובני טקסונים שתוארו ב-1981
קטגוריה:גרמניה: מאובנים
פיג'ו J9

פיג'ו J9 (בצרפתית: Peugeot J9) היא מכונית מסחרית מתוצרת יצרנית הרכב הצרפתית פיג'ו אשר יוצרה בין השנים 1981–1991 בצרפת, ובין השנים 1981–2010 יוצרה בטורקיה.

סך הכול יוצרו 240,000 יחידות.

==תצורות==
* מסחרית
* מיניבוס
* אמבולנס
* משאית קלה (3.1 - 3.5 טון)

==מנועים==
* מנוע בנזין - מנוע הנעה קדמית
* מנוע דיזל - מנוע הנעה קדמית
==דגמים==
* "Fourgon 1500 kg"
* "Fourgon 1690 kg"

== תמונות ==
<gallery mode="packed" heights="120">
קובץ:Peugeot J9 de la Croix rouge.JPG | "פיג'ו J9" - אמבולנס של הצלב האדום
קובץ:Peugeot truck.jpg | "פיג'ו J9" - משאית קלה
קובץ:1981-91 Refrigerated Peugeot J9.jpg | "פיג'ו J9" - משאית קלה
קובץ:Peugeot J9 Baiao Rally de portugal 2016.jpg | "פיג'ו J9" - מסחרית
קובץ:Nationale oldtimerdag Zandvoort 2010, 1980 PEUGEOT J9 A31 FOURG B, 24-VNB-3, pic1.JPG | "פיג'ו J9" - מסחרית
קובץ:Peugeot J9 Karsan (1991-2006) school bus.jpg | "פיג'ו J9" - מיניבוס מיוצר בטורקיה
קובץ:Dolmuş.JPG | "פיג'ו J9" - מיניבוס מיוצר בטורקיה
קובץ:İstanbul Erkek Lisesi school buses.jpg | "פיג'ו J9" - מיניבוס המשרת תלמידי בית ספר, מיוצר בטורקיה, צולם באיסטנבול
</gallery>

==ראו גם==
* פיג'ו
* פיג'ו J7

==קישורים חיצוניים==

* 

==הערות שוליים==

קטגוריה:מכוניות מסחריות
קטגוריה:מיניבוסים
קטגוריה:אמבולנסים
קטגוריה:כלי רכב שהושקו ב-1981
J9
קטגוריה:מכוניות צרפתיות
קטגוריה:כלי רכב המיוצרים בטורקיה
Karsan J10

Karsan J10 הוא מיניבוס מתוצרת יצרנית הרכב הטורקית Karsan אשר יוצרה בין השנים 2010–2015 בטורקיה.

==דגמים==
* מיניבוס - 14 נוסעים + נהג
* מיניבוס - 17 נוסעים + נהג
* מיניבוס - 20 נוסעים + נהג

== תמונות ==
<gallery mode="packed" heights="130">
קובץ:Karsan J10 school bus.jpg | דגם "Karsan J10" - מיניבוס לתלמידי בית ספר
קובץ:Karsan J10 schoolbus.jpg | דגם "Karsan J10" - מיניבוס לתלמידי בית ספר
קובץ:Minibus in Fethiye 02.JPG | דגם "Karsan J10" (צולם בפטהייה)
</gallery>

==ראו גם==
* מיניבוס

==קישורים חיצוניים==

* [http://en.karsan.com.tr/products/detail.aspx?SectionID=tsuxYY2rv8eFuGCZF1GypQ%3d%3d&ContentID=wkng0%2bpefrAma6WkR3uERg%3d%3d דגמי "Karsan J10", karsan.com]
* [https://www.sahibinden.com/en/commercial-vehicles-minibuses-midibuses-karsan-j10/manisa דגמי "Karsan J10", sahibinden.com]

==הערות שוליים==

קטגוריה:כלי רכב המיוצרים בטורקיה
קטגוריה:כלי רכב שהושקו ב-2010
קטגוריה:מיניבוסים
דיאודון

דיאודון (שם מדעי: Daeodon; מילולית: "שיניים איומות". בעבר נקרא דינוהירוס - "חזיר נורא") הוא סוג של מכפיל פרסה גדול ממשפחת האנטלודונטיים שחי ברחבי אמריקה הצפונית, אך לא נתגלו הרבה מאובנים שלו. מהסוג התגלו 2 מינים: Daeodon shoshonensis ו-Daeodon humerosum.

== מאפיניים ==
הדיאודון היה הגדול ביותר בבני משפחת האנטלודוניים. הוא הגיע לגובה 2.2 מ', לאורך של 4 מ' ושקל מעל 1.5 טון. אורך הגולגולת גדולה הגיע ל-90 ס"מ. בגולגולת זו היו שיניים ארוכות וחזקות, אך בעל עצמות לחיים קטנות יחסית וכן היה בעל סנטר קטן וגם צוואר קצר שככל הנראה היה בנוי בצורתו של קרנף רחב-שפה או אולי היה בעל דבשת קצרה כמו לביזון. היה לו גוף גדול, אך מותאם לריצה והיו לו עצמות רגליים קלות יחסית למשקלו, שהסתיימו ב-2 פרסות שסועות כמו לחזירים המודרניים, אף שהם לא קרוביו.

ייתכן שאבותיו של הדיאודון היו האנטלודונט או הפראנטלודון, שדמו לו מאוד וחיו באמריקה בתקופה קדומה יותר. ככל הנראה יצור זה היה מטורפי העל של אמריקה של סוף האוליגוקן עד לתחילת המיוקן, אז הוא חי בערבות אמריקה, אך גיוון בצמחייה וייתכן שאכל נבלות או חטף טרף לטורפים קטנים יותר.

== בתרבות ==
יונק זה הופיע בסדרות מפלצות חוזרות לתחייה וטורפים פרהיסטוריים.

==קישורים חיצוניים==

* 
שחזור של הדיאודון

קטגוריה:בעלי חיים שתוארו ב-1878
קטגוריה:טקסונים שתוארו בידי אדוארד דרינקר קופ
קטגוריה:אנטלודונטיים
קטגוריה:מגה-פאונה של הפלאוגן באמריקה הצפונית
קטגוריה:מגה-פאונה של הנאוגן באמריקה הצפונית
קטגוריה:יונקים שחיו באוליגוקן באמריקה הצפונית
קטגוריה:יונקים שחיו במיוקן באמריקה הצפונית
קטגוריה:מאובני טקסונים שתוארו ב-1878
חדית' גבריאל

חדית' גבריאל (בערבית: حديث جبريل) הוא החדית' שנחשב לחדית' החשוב ביותר באסלאם. החדית' הזה מציג את חמשת עמודי האסלאם ואת ששת יסודות האמונה, וכמו כן גם את האִחסאן והכלאם. את החדית' הזה ניתן למצוא הן בצחיח אל-בוח'ארי והן בצחיח מוסלם. החדית' ידוע כתמצית התאולוגיה האסלאמית.

חכמי הדת האסלאמיים קראו לחדית' הזה "חדית' גבריאל" מפני שהוא מתעד לכאורה דיאלוג בין מוחמד לבין המלאך גבריאל.

באירוע המתואר בחדית', המלאך גבריאל מתואר כלובש דמות אדם שכולם יכולים לראות ולשמוע.

== הערות שוליים ==

קטגוריה:אסלאם סוני
קטגוריה:תאולוגיה אסלאמית
הגווארדיה (סדרת טלוויזיה)

הגווארדיה (באוקראינית: Гвардія) הוא מיני סדרת טלוויזיה אוקראינית ששודרה בערוץ 2+2. הצילומים נערכו בבסיס של הכוחות המזוינים של אוקראינה בעיר ואסילקיב שבמחוז קייב. הסדרה שודרה באוקראינה ובפולין.

פרק הבכורה של העונה הראשונה, שכללה ארבעה פרקים, שודר ב-23 במאי 2015. פרק הבכורה של העונה השנייה, בת 2 פרקים, שודר ב-14 באוקטובר 2017.

בשל סכסוך בין המפיקים שודרו 6 פרקים במקום 12 שתוכננו במקור..

== תקציר עלילת הסדרה ==
אירועי הסדרה מתחילים ביברומאידאן, על רקע משבר אוקראינה, שם הגיבורים ניצבים משני צדי המתרס: האחד - קצין כוחות הפנים, הצד השני - המפגינים. כאשר החלה ההתערבות הצבאית הרוסית במדינה, היריבים לשעבר מגויסים למשמר הלאומי. בני הנוער הזרים זה לזה, הופכים לחיילים והמגויסים שהיו "אויבים" הופכים לידידים לנשק במלחמה על שלמותה הטריטוריאלית של מדינתם.

== פרקי הסדרה ==

== צוות השחקנים ==

== קישורים חיצוניים ==
* 

== הערות שוליים ==

קטגוריה:סדרות טלוויזיה אוקראיניות
קטגוריה:מיני-סדרות טלוויזיה
קטגוריה:יברומאידאן בתרבות
קטגוריה:סדרות דרמה
NEXT (תוכנית טלוויזיה ישראלית)

NEXT היא תוכנית טלוויזיה ישראלית המשודרת מאז ינואר 2018 בערוץ קשת 12. NEXT נוצרה על ידי העיתונאי ואיש הטלוויזיה דרור גלוברמן, ועוסקת בהשפעות החדשנות והטכנולוגיה על החברה האנושית מזוויות רבות.

התוכנית קידמה, בין היתר, את "חוק הפקסים", שאושר בכנסת ביולי 2018.

באוגוסט 2018 פתח צוות התוכנית קמפיין לאיתור פרופילים מזויפים ברשתות החברתיות, שמסייעים לקמפיינים פוליטיים של מועמדים לבחירות הכלליות והמקומיות.

ביולי 2019 פתחה התוכנית בקמפיין – שהוביל הכתב ינון בן שושן – בדרישה לשיפור הליקויים הרבים שמהם סובל מערך ה"רב-קו" לתשלומים בתחבורה הציבורית. אחרי פתיחת הקמפיין הכריז משרד התחבורה על שיפורים רבים במערך.

התוכנית מוגשת על ידי דרור גלוברמן ונערכה על ידי אורי מוזר בין השנים 2018–2020. היא משודרת 4 פעמים בשבוע, מדי לילה בימים ראשון עד רביעי, והיא פועלת בצמוד לאתר NEXTER מבית מאקו. על צוות כתביה הקבועים נמנים אהוד קינן, אפרת נומברג-יונגר, דאני-לי זיסר, דור גת ואחרים. במרץ 2020 עזב ינון בן שושן את התוכנית, לאחר שמונה לעורך הטכנולוגיה של ״ישראל היום״.

==ראו גם==
* זומביט
==הערות שוליים==

קטגוריה:קשת: תוכניות וסדרות
איח'תילאף

איח'תילאף (תעתיק מדויק: אִח'תִלאף, מערבית: اختلاف), הוא מושג המתאר מחלוקת בקרב חכמי הדת.

על פי האסלאם, כאשר קיימת מחלוקת בין חכמי הדת, אסור לרדות באדם אשר הולך לפי אחת הדעות של החכמים. המצווה להורות על הטוב ולאסור את הרע אינה קבילה.

על פי אמירה המיוחסת לנביא מוחמד, מחלוקת בין המאמינים הנאמנים היא ברכה, חסד ורחמים.

יחד עם זאת, חלק גדול מהמומחים טוענים שהאמירה הזאת היא מזויפת, ולא נאמרה באמת על ידי הנביא מוחמד.

==קישורים חיצוניים==
* 

== הערות שוליים ==

קטגוריה:מושגים באסלאם
פיאט 2800

פיאט 2800 (באיטלקית: Fiat 2800) הוגדרה כמכונית סלון, בתצורות: מכונית סגורה, ומכונית קבריולה, אשר יוצרה על ידי יצרנית הרכב האיטלקית פיאט בין השנים 1938–1943.

דגמי "פיאט 2800" שימשו כמכונית שרד של ויטוריו אמנואלה השלישי, מלך איטליה ושל האפיפיור פיוס השנים עשר.

==דגמים==
* 4 דלתות - סלון (גג סגור)
* 4 דלתות - סלון קבריולה
* 4 דלתות - טורפדו (דגם "2800 CMC", היה בשירות הצבא האיטלקי)

==נתונים==
* יוצרו 624 יחידות
* מנוע קדמי
* מנוע הנעה אחורית
* טווח נסיעה - כ-300 ק"מ

==תמונות==
<gallery mode="packed" heights="180">
קובץ:S m. vittorio Emanuele III a Librazo - panoramio.jpg | ויטוריו אמנואלה השלישי, מלך איטליה ב"פיאט 2800"
קובץ:S m. vittorio Emanuele III a Librazo - panoramio (cropped).jpg | ויטוריו אמנואלה השלישי, מלך איטליה ב"פיאט 2800"
קובץ:Giuramento Einaudi Andreotti.jpg | נשיא איטליה לואיג'י אינאודי ב"פיאט 2800"
</gallery>

==ראו גם==

* פיאט
== קישורים חיצוניים ==

* 
* 
* 
* [http://www.fiat.com פיאט], אתר הבית הבינלאומי 

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:מכוניות שרד
קטגוריה:לימוזינה
2800
קטגוריה:דגמי מכוניות שהושקו ב-1938
קטגוריה:כלי רכב איטלקיים
עיליין

עיליין (תעתיק מדויק: עִלְלִיין. מערבית: عِلِّيِّين) הוא מושג אסלאמי אשר הגיע מפסוק 18 של פרק 83 בקוראן. משמעותו המילולית מרמזת על מקומות גבוהים, ולכן ישנם פרשנים אשר גורסים כי המושג מדבר על הקומות הנישאים ביותר של גן העדן. לצד זה, בשל הקונטקסט של הפרק, רוב הפרשנים גורסים כי מדובר בסוג של מגילות אשר בהן רשומים שמותיהם של המאמינים.

== הערות שוליים ==

קטגוריה:מושגים באסלאם
קטגוריה:אסלאם סוני
עונת 2011/2012 בליגת העל בכדוריד

עונת 2011/2012 בליגת העל בכדוריד הייתה העונה ה-58 של תחרות ארצית בישראל. הליגה כללה 12 קבוצות. לאחר שני סיבובים, שמונה קבוצות המשיכו את האליפות בשיטת פלייאוף.

על ניצחון במשחק הוענקו שתי נקודות ונקודה בודדת הוענקה על התיקו במשחק. 

בהתאם לתוצאות של העונה הקודמת בליגת משנה, לליגת העל עלו א.ס. סביון, הפועל אשדוד ומועדון כדוריד חולון. העונה הסדירה החלה ב-21 באוקטובר 2011 המחזור ה-22 הסתיים ב-20 באפריל 2012. העונה הסתיימה ב-30 במאי בניצחון של מכבי ראשון לציון בסיום מפגש שכלל 5 משחקים. זו הייתה האליפות ה-13 בתולדות המועדון (פעם הרביעית ברציפות). 

בהתאם לתוצאות הפועל אשדוד ומועדון כדוריד חולון ירדו ליגה לאחר שהות בליגה העליונה עונה בודדת. לאחר משחקי מבחן עם קבוצות של הליגה השנייה, א.כ. נס ציונה וא.ס. סביון שרדה. במקום הקבוצות שירדו, עלו לעונת 2012/2013 בליגת העל בכדוריד שתי קבוצות מליגת משנה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
|-bgcolor="#ffff99" 
|1||אס"א תל אביב||22||19||0||3 ||680||565||38 
|-bgcolor="#ffff99"
|2||מכבי ראשון לציון||22||18||1||3||618||502|| 37 
|-bgcolor="#ffff99"
|3||מכבי תל אביב ||22||17||1||4||604||527||35 
|-bgcolor="#ffff99"
|4||הפועל ראשון לציון ||22||16||4||6 ||650||565||34
|-bgcolor="#ffff99"
|5||בני הרצליה||22||11||1||10||585||577||23
|-bgcolor="#ffff99"
|6||א.ס. רמת השרון||22||8||2||12||583||598||18 
|-bgcolor="#ffff99"
|7||מכבי קריית מוצקין ||22||7||3||12 ||540||599||17 
|-bgcolor="#ffff99"
|8||מכבי רחובות || 22||7||2||13||508||528||16 
|-bgcolor=ccffcc
|9||א.ס. סביון||22||6||2||14||565||614||14 
|-bgcolor=ccffcc
|10||א.כ. נס ציונה ||22||5||3||14 ||560||628||13 
|-bgcolor=#ffcccc 
|11||הפועל אשדוד ||22||4||2||16 ||518||625||10 
|-bgcolor=#ffcccc 
|12||מועדון כדוריד חולון ||22||4||1||17 ||596||679||9 
|}

==פלייאוף עליון==

==קישורים חיצוניים==
* [http://www.handballisr.co.il/Boards.asp?cYear=2012&LeagueType=0&LeagueId=64&lang= מידע מאתר מנהלת הליגה]

קטגוריה:2011 בישראל: ספורט
קטגוריה:עונות בליגה העליונה בכדוריד בישראל
קטגוריה:2012 בישראל: ספורט
כיתאב אל-אום

כיתאב אל-אום (בערבית: كـتـاب الأم) הוא אחד מהספרים הכי חשובים, עמוקים, מעמיקים ומקיפים בעולם ההלכה האסלאמית, אשר נכתב על ידי אחד מגדולי פוסקי ההלכה באסלאם, אימאם א-שאפעי. הספר הפך במהרה להיות אחת מאבני היסוד של האסכולה השאפעית

בעוד שאת כל החומר כתב האימאם א-שאפעי, את עבודת איגודו של החומר לכדי ספר ביצע אל-בויטי, אשר ערך את הספר לפי הסדר המקובל בספרי ההלכה, החל בפרק על הטהרה, לאחר מכן פרק על התפילה, וכך הלאה.

== ראו גם ==
* מוחמד אבן אידריס א-שאפעי
* האסכולה השאפעית

== הערות שוליים ==

קטגוריה:כתבים אסלאמיים
מובאח

מובאח (בערבית: مباح) היא מושג בשריעה המוסלמית אשר משמעותו המילולית היא "מותר".

בשורשי ההלכה האסלאמית, "מובאח" הוא אחד מחמשת סוגי ההלכה. המושג הזה בדרך כלל מדבר על דברים נייטרליים, שאין איסור לעשותם, ואין המלצה או חובה לעשות אותם.

== ראו גם ==

* חלאל

== הערות שוליים ==

קטגוריה:מושגים באסלאם
קטגוריה:אסלאם סוני
ארכיאותריום

ארכיאותריום אוכל שורשים
ארכיאותריום (שם מדעי: Archaeotherium; מילולית: "בהמה עתיקה") הוא סוג נכחד של מכפיל פרסה ממשפחת האנטלודונטיים שדמו במראם לחזירים, אך לא היו קרובים אליהם והיו יותר קרובים לבהמותיים. הארכיאותריום חי בתקופת האאוקן מלפני 38 מיליון שנה עד לסוף האוליגוקן לפני 24.8 מיליון שנה באמריקה הצפונית. הוא התגלה בידי החוקר ג'וזף ליידי ב-1850 והוא שנתן לו את שמו.
== מאפיינים ==
יצור זה הגיע לגובה 1.2 מטר, לאורך 2 מטר והוא שקל מעל 250 ק"ג. הוא היה בעל כתפיים גבוהות ובעל לסתות חזקות בעלות שיניים אימתניות שנועדו לאכילת כל דבר אכיל. מבנה החוטם רומז לכך שליצור היה חוש ריח מפותח. לצד הלחיים בלטו עצמות גדולות. במראהו הוא דמה לאנטלודון מאירואסיה וקל לבלבל ביניהם.

היצור היה טורף גדול שצד חיות קטנות יותר וגיוון את תזונתו גם בצמחייה כמו שורשים ופקעות. על כמה מהקרנפים של צפון אמריקה נמצאו סימני נשיכה מיצור זה. יצוין שלא ברור אם ארכיאותריום הוא זה שהרג אותם, או שמדובר בסימני נשיכת גוויותיהם, לאחר שהומתו בידי בעל חיים אחר.

== בתרבות ==
יונק זה הופיע בסדרה טורפים פרהיסטוריים ובמשחקים עולם היורה: המשחק וJurassic World: Alive.

==קישורים חיצוניים==

*[http://www.prehistoric-wildlife.com/species/a/archaeotherium.html ארכיאותריום באתר "prehistoric-wildlife"] 

קטגוריה:בעלי חיים שתוארו ב-1850
קטגוריה:טקסונים שתוארו בידי ג'וזף ליידי
קטגוריה:אנטלודונטיים
קטגוריה:מגה-פאונה של הפלאוגן באמריקה הצפונית
קטגוריה:יונקים שחיו בפלאוגן באמריקה הצפונית
קטגוריה:מאובני טקסונים שתוארו ב-1850
פיאט מרנגו

פיאט מרנגו (באיטלקית: Fiat Marengo) היא סדרת מכוניות סטיישן מתוצרת יצרנית הרכב האיטלקית פיאט אשר יוצרה בין השנים 1979–2003.

==מנועים==
* מנוע בנזין
* מנוע דיזל

==דורות==
===דור ראשון===
* "FIAT 131 Marengo"
* יוצר בין השנים 1979-1995
* התבסס על דגם פיאט 131
* 3 דלתות

===דור שני===
* "FIAT Regata Marengo"
* יוצרה בין השנים 1985-1991
* דגם ה"פיאט מרנגו" יוצא לשווייץ

===דור שלישי===
* "FIAT Tempra Marengo"
* יוצרה בין השנים 1985-1996
* כרית אוויר - אופציונלי

===דור רביעי===
* "FIAT Marea Marengo"
* יוצרה בין השנים 1997-2003 "פיאט מרנגו"

==תמונות==
<gallery mode="packed" heights="130">
קובץ:Fiat 131 Marengo Mk1 P. Castelli.jpg | "פיאט מרנגו", 3 דלתות - דור ראשון 
קובץ:Fiat Marengo second generation.jpg | "פיאט מרנגו", 5 דלתות - דור שני 
קובץ:Fiat Marengo.jpg | "פיאט מרנגו"
</gallery>

==ראו גם==
* פיאט
== קישורים חיצוניים ==

* 
* [http://www.fiat.com פיאט], אתר הבית הבינלאומי 
* [http://www.theparking.eu/used-cars/fiat-marengo.html פיאט מרנגו - תמונות] (theparking.eu/used-cars/fiat-marengo)

==הערות שוליים==

קטגוריה:מכוניות סטיישן
מרנגו
קטגוריה:דגמי מכוניות שהושקו ב-1979
קטגוריה:כלי רכב איטלקיים
טורפים פרהיסטוריים

טורפים פרהיסטוריים (באנגלית: Prehistoric Predators) היא תוכנית טבע פרהיסטורית של החברה נשיונל ג'יאוגרפיק ששודרה בשנת 2007 בערוץ נשיונל ג'יאוגרפיק וכללה 7 פרקים.

תוכנית זו מציגה ומסקרת את הטורפים הגדולים שחיו בעידן הקנוזואיקון מהסמילודון בעל ניבי החרב למגלודון, הכריש הענקי. התוכנית מציגה את ממצאיהם, תכונותיהם והדמיה של חייהם ושל הציד שלהם בטבע. כמו כן היא בודקת מה הביא את אותם טורפים להיכחד לבסוף.

בעקבות תוכנית זו נעשתה תוכנית דומה בערוץ דיסקברי: "מפלצות חוזרות לתחייה" (Monsters Resurrected), בה כוללים גם טורפים מעידן המזוזואיקון.

==פרקי הסדרה==
# שיני חרב - בפרק מוצג הסמילודון שהיה החתול הגדול בעולם והיה בעל ניבי ענק אותם הוא היה יכול להחדיר לצווארו של טרפו שכלל אף ממותות ולהדוף להקת זאבי בלהות.
# זאב איום - בפרק מוצג זאב הבלהות שצד בחבורות גדולות והיה יכול לקטול ביזונים גדולים.
# דוב ענקי - בפרק מוצג הדוב קצר-הפנים שצד בערבות אמריקה הצפונית. הדוב נלחם בסמילודונים, להקות זאבי בלהות והיה יכול לטרוף אפילו עצלני קרקע כמו המגלוניקס.
# כריש מפלצת - בפרק מוצג הכריש הגדול ביותר שחי מעולם - המגלודון. הוא היה יכול לטרוף לווייתני מזיפות קטנים שחיו בתקופתו והיה טורף העל של הימים.
# עופות הטרור - בפרק מוצגים עופות האימה כמו הקלנקן, שחי באמריקה הדרומית וצד דלשינאים משוריינים והטיטאניס שחצה את מצר פנמה והיגר לאמריקה הצפונית, שם הוא טרף סוסים קדומים ונלחם נגד סמילודונים וזאבי בלהות רעבים.
# חזיר רוצח - בפרק מוצגים הארכיאותריום, האנטלודונט הטורף מאמריקה שהתפתח לדיאודון הגדול והחזק יותר. שניהם היו בהמות בעלות פרסה עם לסתות נוראות.
# לסתות תער - בפרק מוצג ההאינדון, טורף דמוי-צבוע ענקי שחי באמריקה ושבר עצמות עם לסתותיו החזקות. הוא היה היצור היחיד שהיה יכול לאיים על הארכיאותריום.

==קישורים חיצוניים==

* [https://www.imdb.com/title/tt1428465/ התוכנית "טורפים פרהיסטוריים"] באתר IMDb (באנגלית)

קטגוריה:תוכניות טלוויזיה בערוץ נשיונל ג'יאוגרפיק
קטגוריה:תוכניות טבע
NGC 3239

NGC 3239 היא גלקסיה לא-סדורה בקבוצת הכוכבים אריה, הנמצאת במרחק של כ-31.7 מיליון שנות אור ממערכת השמש ושייכת ככל הנראה לקבוצת אריה I.

==היסטוריה==
לגלקסיה בהירות מדרגה 11.37 והיא התגלתה ב-21 במרץ 1784 על ידי האסטרונום ויליאם הרשל, וקיבלה את הציון IV.10 בקטלוג הערפיליות שפרסם בשנת 1786, כשהיא מתוארת ככוכב שלידו ערפילית עמומה מאוד שנמשכת לכיוון צפון-מזרח. בנו, ג'ון הרשל, צפה בה גם כן מספר פעמים ורשם אותה כערפילית מספר 710 בקטלוג הערפיליות שפרסם בשנת 1833, בו הוא תיאר אותה ככוכב מדרגה 9 שנמצא בתוך ערפילית עמומה מאוד, אך לא במרכזה. הוא הכניס אותה לקטלוג הכללי של ערפיליות וצבירי כוכבים תחת הציון GC 2099 ובשנת 1888 ג'ון דרייר הכניס אותה לקטלוג הכללי החדש תחת הציון NGC 3239, כשהיא מתוארת כעמומה מאוד ועם כוכב סמוך למרכזה.

==תצפית==
הגלקסיה נמצאת כמעט 3 מעלות מדרום-דרום-מזרח לכוכב אלג'יבה וכ-6.5 מעלות מצפון-מזרח לכוכב הבהיר רגולוס. כ-7 מעלות מדרום-מזרח לה נמצאות שלוש הגלקסיות M105, NGC 3384 ו-NGC 3389, כאשר שתי הראשונות הן במרכז תת-קבוצת M96, שמהווה את חלקה המערבי של קבוצת אריה I. בשל המרחק הגדול יחסית, שייכותה לקבוצת אריה I אינה ודאית, אך בשל המרחק וההסחה לאדום הדומים לאלו של שאר גלקסיות הקבוצה, מקובל לכלול אותה בקבוצה. הכוכב הבהיר יחסית שנראה סמוך למרכזה ושתואר כבר על ידי ויליאם הרשל, אינו חלק מהגלקסיה אלא שייך לשביל החלב ורק במקרה הוא נמצא על קו הראייה אל מרכז הגלקסיה.

== תכונות ==
גודלה הזוויתי של NGC 3239 הוא כ-5 דקות קשת, שממרחקה שקול לקוטר של כ-46,000 שנות אור, פחות מחצי קוטרו של שביל החלב. מסתה מוערכת בכ- מסות שמש, כ-2% ממסת שביל החלב, והיא מכילה כמות גדולה יחסית של גז מימן, כ- מסות שמש, שמהוות למעלה מ-10% ממסת הגלקסיה. בדומה לגלקסיות לא סדורות, מתרחשת בה יצירה של כוכבים חדשים ויש בה אוכלוסייה צעירה של כוכבים מסיביים וחמים בתוך עשרות אזורי H II. מבנה הגלקסיה הוא מאוד לא סדור וניתן להבחין בה בשרידים של דיסקה, אזורי H I ואזורי H II מפוזרים במקומות שונים ועם מהירויות שונות, באוכלוסיות כוכבים זקנות לצד צעירות וכן בשבלים של חומר שנפלטים ממנה למרות שאין בקרבתה גלקסיות אחרות שיכולות לגרום ליצירתם. סיבות אלה מעלות את ההשערה שהגלקסיה היא תוצר של התמזגות של מספר גלקסיות קטנות יותר לגלקסיה גדולה אחת. בינואר 2012 נצפתה בגלקסיה סופרנובה מסוג II שהגיעה בשיאה לדרגת בהירות 14.6 וקיבלה את הציון SN 2012A. הכוכב שיצר את הסופרנובה היה ככל הנראה על-ענק עם מסה של כ-15 מסות שמש וכתוצאה מהפיצוץ הועפו שכבותיו החיצוניות במהירות שהגיעה לכ-3,000 קילומטר בשנייה או כאחוז ממהירות האור.

==קישורים חיצוניים==

* 

==הערות שוליים==

קטגוריה:גלקסיות לא-סדורות
קטגוריה:קבוצת הכוכבים אריה
קטגוריה:קבוצת אריה I
סוסליק

Spermophilus suslicus
סוסליק (שם מדעי: Spermophilus) הוא סוג של מכרסם ממשפחת הסנאיים.

סוג זה מונה יצורים קטנים החיים על הקרקע וקרובים אל המרמיטה והנובחנית. הם מתחפרים במחילות באדמה, וחיים באזורים פתוחים של ערבות עשב, טונדרה ואף מדבריות ברחבי אירופה, צפון אסיה ואמריקה הצפונית.

עד לשנת 2007 שייכו לסוג זה מינים רבים המכונים "סנאי קרקע", אך בדיקה פילוגנטית הפרידה רבים מהמינים המקוריים אל הסוגים הבאים: סנאי האנטילופה (Ammospermophilus), סנאי קרקע טרופי (Notocitellus), סנאי ערבה (Urocitellus), מרמיטה (Marmota), סנאי קליפורני (Otospermophilus), סנאי קרקע זהוב (Callospermophilus), סנאי מנומר (Ictidomys), סנאי פרנקלין (Poliocitellus franklinii), נובחנית (Cynomys) וסוסליק מדברי (Xerospermophilus).

==מינים==
* סוּסְלִיק מָצוּי (Spermophilus citellus)
* Spermophilus alashanicus
* Spermophilus dauricus
* Spermophilus erythrogenys
* Spermophilus fulvus
* Spermophilus major
* Spermophilus pygmaeus
* Spermophilus relictus
* Spermophilus suslicus
* Spermophilus taurensis
* Spermophilus xanthoprymnus
* סנאי קרקע ארקטי (Spermophilus parryii)
* Spermophilus pallidicauda
* Spermophilus ralli
* Spermophilus brevicauda

==קישורים חיצוניים==

* 

קטגוריה:בעלי חיים שתוארו ב-1825
קטגוריה:טקסונים שתוארו בידי פרדריק קיוויה
קטגוריה:סנאיי קרקע
גומיגם (שיר)

גוּמיגַם הוא שיר שנכתב, הולחן ובוצע על ידי הצמד הישראלי סטטיק ובן אל תבורי ויצא לאור ב-5 באוגוסט 2018.

==רקע==
השיר יצא לאור באוגוסט 2018, כסינגל העשירי של הצמד. את השיר הוציאו סטטיק ובן-אל תבורי כשלושה חודשים לאחר שהוציאו את השיר "קאוואי". שם השיר הוא גומיגם כשם השלגון גומיגם.

==קליפ==
העיצוב של הקליפ נוגע יותר בעולם המים.
הקליפ צולם ב-5 סטים שונים, במשך 21 שעות. על הקליפ עבדו עשרות פַסָלים, אנשי ארט ואביזרים.

== מיקומי שיא ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי סטטיק ובן-אל תבורי
קטגוריה:שירים בעברית
קטגוריה:שירים שנכתבו על ידי סטטיק
קטגוריה:שירים שהולחנו על ידי סטטיק
קטגוריה:שירים שהופקו על ידי ג'ורדי
קטגוריה:וידאו קליפים שבוימו על ידי רומן בוצ'אצקי
קטגוריה:שירים על מזון ושתייה
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת Mobile1 Music
The Residents

The Residents (בתעתוק לעברית: הרזידנטס, בתרגום חופשי: התושבים) היא להקת אוונגרד וקולקטיב אמנותי מארצות הברית, הפועלת משנת 1969 עד היום, ומוציאה לאור אלבומים מוזיקליים וסרטוני מולטימדיה המתלווים אליהם. הלהקה ידועה בסודיות חבריה (המופיעים תמיד כאשר הם חובשים מסיכות ותלבושות, במקור מסיכות בצורת גלגלי עיניים גדולים, ולובשים חליפות טוקסידו), ובהופעות החיות הסגנוניות שלה.

לא ידועים פרטים רבים על הלהקה, אך ידוע כי חברי הלהקה פועלים מלואיזיאנה, וכי הם החליטו להגר לסן פרנסיסקו בשנות השישים, אך לאחר שהמשאית שלהם נשברה באמצע הדרך הם החליטו להישאר בלואיזיאנה.

הלהקה התחילה לשתף פעולה עם המוזיקאים פיליפ לית'מן (שהיה גיטריסט בריטי וכינה את עצמו סנייקפינגר), והמלחין הגרמני נ' סנאדה (עד היום לא ידוע מה זהותו האמיתית, אך משערים שהוא אינו אדם אמיתי אלא שם מומצא למוזיקאי האוונגרד קפטן ביפהארט).

רוב אלבומי הלהקה מחולקים לשני סוגים: חלקם הם פרודיה ושכתוב של שירים מפורסמים, וחלקם הם אלבומי קונספט מסובכים. הלהקה ידועה בסגנון הנסיוני שלה, ובווידאו קליפים הסוריאליסטיים והמוזרים שלה.

במאי 2014 הופיעה הלהקה בישראל, בבמועדון בארבי בתל אביב.

בשנת 2018 פורסם רשמית כי המפיק והמלחין העיקרי של הלהקה היה הארדי פוקס, שנמנה עם מייסדיה, ועזב אותה ב-2015. החשיפה ארעה לאחר מותו של פוקס (1945–2018).

==קישורים חיצוניים==

* 

* 

==הערות שוליים==

 
קטגוריה:להקות אמריקאיות
בית הקברות מירוגוי

בית הקברות מִירוֹגוֹי (בקרואטית: Mirogoj Groblje) הוא בית הקברות המרכזי של זאגרב בירת קרואטיה ומשרת את אוכלוסיית כל בני הדתות שבעיר.

==היסטוריה==
ב-1872 רכשה הרשות המקומית זאגרב חלקת אדמה אשר הייתה בבעלותו של ליודביט גאי לצורך הקמת בית עלמין עירוני מרכזי. האדריכל הרמן בולה (בגרמנית: Hermann Bollé) תכנן את המבנה והמבואה המרכזיים וב-6 בנובמבר 1876 נחנך בית העלמין. ביצוע הארקדות והקמת הכנסייה החלו ב-1879 אך בשל בעיות מימון הושלמו רק ב-1929. בית העלמין הוא בבעלות עירונית ועל כן הוקצו חלקות קבורה לבני כל הדתות.

===החלקה היהודית===

אנדרטה לזכר ניצולי שואה בבית הקברות מירוגוי
ב-1878 נחנכה החלקה היהודית בבית העלמין ומשנה זו הובאו לקבורה בבית העלמין הנפטרים מקרב יהודי זאגרב. בחלקה היהודית מצויים 10 גושי קבורה לבני הקהילה האשכנזים-נאולוגים, 2 גושים לבני הקהילה הספרדית וגוש אחד לבני הקהילה האורתודוקסית. נכון ל-2009 אותרו בבית העלמין כ-1,500 מצבות, אף על פי שטרום מלחמת העולם השנייה היו 4,000–5,000 מצבות. בחלקה קיימת אנדרטה לזכר הנספים בשואה.

==קישורים חיצוניים==

* 

==הערות שוליים==

*
קטגוריה:זאגרב
מירוגוי
מירוגוי
קטגוריה:זאגרב: מבנים
דיוניסוס ואפולו: מסות על האומנות

דיוניסוס ואפולו: מסות על האומנות הוא ספר המאגד מאמרים מוקדמים שנכתבו על ידי הפילוסוף הגרמני פרידריך ניטשה. הספר כולל את המאמרים:
* ראיית העולם הדיוניסית (1870)
* על אמת ושקר במובן החוץ-מוסרי (1873)
* התחרות ההומרית (1872)
* על הפתוס של האמת (1872)

הספר יצא בעברית בשנת 1990 בתרגומו של יעקב גולומב שהוסיף לו הקדמה, בהוצאת הקיבוץ המאוחד.
יחסי אוסטרליה–מצרים

יחסי אוסטרליה–מצרים הם יחסי החוץ שבין הקהילייה של אוסטרליה לבין רפובליקת מצרים הערבית. בין המדינות שוררים יחסים חמים מאז 1950 הנובעים מכבוד הדדי בין שני העמים. למצרים ולאוסטרלים קשרים צבאיים-היסטוריים, במהלך שתי מלחמות העולם, חיילים אוסטרלים רבים התייצבו ברחבי מצרים. יחד עם הקשרים ההיסטוריים, המדינות מקיימות קשרי מסחר צנועים אך משמעותיים, לשתיהן אינטרס משותף בסוגיות האסטרטגיות ושמירת השלום באזור חצי האי סיני. יתר על כך, במשך שנים רבות, קהיר הבירה שימשה כקשר האווירי העיקרי בין אוסטרליה ומדינות אירופה, פרט ללונדון.

== ייצוג ==
* אוסטרליה מיוצגת במצרים על ידי שגרירותה בקהיר.
* מצרים מיוצגת באוסטרליה על ידי קונסוליות כלליות במלבורן וסידני, בנוסף לשגרירותה בקנברה.

== יחסים כלכליים ==
בשנת 2016, מצרים הייתה שותפת הסחר הגדולה ביותר באוסטרליה. היקף הסחר בין המדינות הסתכם ב-582 מיליון דולר אמריקאי, מתוכם 533 מיליון דולר ייצוא מאוסטרליה ו-49 מיליון דולר ייצוא ממצרים. באותה השנה, אוסטרליה ייצאה למצרים בעיקר תוצרות חקלאיות - ירקות, צמר וחיטה. לעומתה, מצרים ייצאה לאוסטרליה בעיקר פירות ואגוזים, כיסויי רצפה וחומרי בנייה. החברות האוסטרליות במצרים פועלים בעיקר במגזר המינרלים (זהב).

== קישורים חיצוניים ==

* [https://dfat.gov.au/geo/egypt/Pages/egypt-country-brief.aspx יחסי אוסטרליה-מצרים], משרד החוץ האוסטרלי

== הערות שוליים ==
לראות אותך מאושר

"לראות אותך מאושר" הוא סינגל שהוקלט על ידי הזמרת הישראלית מאיה בוסקילה. השיר יצא לאור ב-23 בפברואר 2014, על ידי חברות התקליטים א.מ מוזיקה בע"מ ואבי גואטה הפקות בע"מ, כסינגל שהיה צריך להיכלל באלבום חדש, אך לבסוף הופץ כסינגל שלא מתוך אלבום.

השיר הגיע למקום ה-18 במצעד של רשת ג', התשיעי ברדיו אמצע הדרך, והשני במדיה פורסט.

== רקע וכתיבה ==
השיר נכתב, הולחן והופק על ידי הנרי. השיר הוא שיר בסגנון הפופ המשלב בתוכו גם את סגנון הדאנס. על הווידאו קליפ הרשמי שפורסם עבור השיר נאמר כי בינו לבין הווידאו קליפ של "Drunk in Love" של ביונסה וג'יי זי, יש דמיון רב.

יוסי חרסונסקי סקר את השיר בחיוב והעניק לו ציון של שלושה וחצי כוכבי זהב מתוך חמישה בסך הכל.

== וידאו קליפ ==
הוידאו קליפ הרשמי של השיר בוים על ידי הנרי שכתב, הלחין והפיק אותו, ופורסם ב-3 במרץ 2014. בקליפ ניתן לראות את בוסקילה, על גבי חוף ים ביחד עם בן זוגה. לאורכו ניתן לראות את השניים כשהם נמצאים בבית קפה.

בנוסף לכך, העלתה בוסקילה לפני צאת הקליפ את האודיו של השיר.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי מאיה בוסקילה
קטגוריה:שירים בעברית
קטגוריה:שירים שנכתבו על ידי הנרי
קטגוריה:שירים שהופקו על ידי הנרי
קטגוריה:שירים על אושר
קטגוריה:שירים על תל אביב-יפו
מלוא לוגמיו

כמלוא לוגמיו (לעיתים 'מלוא לוגמיו') הוא אחד משיעורי תורה, המשמש בהלכה לצורך שיעור שתיית משקים, כגון השותה ביום כיפור אינו מתחייב כרת אלא אם שתה לכל הפחות 'כמלוא לוגמיו', פחות מכאן אף שהוא אסור מדין חצי שיעור אינו ענוש כרת. כמו כן על מנת שתצטרף השתייה לשיעור 'מלוא לוגמיו' יש לשתות שיעור זה בתוך 'כדי אכילת פרס', בפחות מכך אינו מתחייב.

שיעור זה נידון לכל אדם לפי גודלו, באדם בינוני שיעור 'מלוא לוגמיו' הוא 'רוב רביעית'.

== מקור ==
שיעור זה נזכר כבר במשנה לעניין חיוב כרת את השותה ביום כיפור:

שיעור זה לא נזכר בתורה, אך הוא נאמר 'הלכה למשה מסיני' כשאר השיעורים כגון 'כביצה' 'כזית' ועוד.
בנוסף לכך נזכר שיעור מלוא לוגמיו בתלמוד לעניין כמות השתייה שיש לשתות מיין הקידוש.

== הגדרה ==
בתלמוד במסכת יומא נאמר בשמו של שמואל שאין כוונת המשנה למלוא לוגמיו ממש - שפיו מלא משקים בשתי לחייו, אלא יש לגרוס במשנה כמלוא לוגמיו' - שפירשו שיראה כאילו פיו מלא משקים, על ידי מילוי משקה בלחי אחת בלבד. שיעור 'מלוא לוגמיו' הוא כמות הנוזלים שאדם יכול להחזיק בתוך פיו במילוי לחי אחת בלבד.

עוד נאמר בתלמוד שבניגוד לשאר השיעורים - כגון איסור אכילה ששיעורו ב'ככותבת', שהוא שיעור קבוע לכל בני האדם הן גדולים והן קטנים - שיעור 'מלוא לוגמיו' יש לשער לכל אדם לפי גודלו, ולכך עוג מלך הבשן שהיה גדול ביותר, לא יתחייב על שתייה ביום כיפור עד שישתה 'כמלוא לוגמיו' שלו.

== שיעור ==
לדעת התוספות שיעור 'מלא לוגמיו' לאדם בינוני, הוא יותר מרביעית, ושיעור 'כמלוא לוגמיו', שהוא רק שיראה כאילו הוא מלוא לוגמיו, הוא פחות מרביעית. והוסיפו שהשיעור באדם בנוני הוא רוב רביעית.

שיעור רוב רביעית - שהוא כאמור השיעור של 'מלוא לוגמיו' באדם בינוני - במידות הנוהגות כיום, תלוי במחלוקת הפוסקים מהו שיעור רביעית:

לדעת הרב חיים נאה שיעור הרביעית הוא 86.4 מ"ל. לפי זה שיעור מלוא לוגמיו בינוני הוא 45 מ"ל.

לדעת החזון איש שיעור רביעית הוא 149.3 מ"ל. ולפי זה שיעור מלוא לוגמיו בינוני הוא 75 מ"ל.

במשנה ברורה כתב שערך בעצמו בדיקה על מנת לבדוק את השיעור של 'מלוא לוגמיו':

נמצא שלפי מדידתו ש'כמלא לוגמיו' הוא ביצה אחת שהיא כ-50 סמ"ק. והקשה שם על דעת החזון איש שלפי שיטתו השיעור גדול הרבה יותר. החזון איש בספרו כתב על קושיה זו, שאין לסמוך על מדידה שלנו, שהרי גם אחרי שמילא את פיו מים, יכול להכניס עוד בפיו.

== קידוש ==

כאמור בתלמוד נזכר שיעור 'מלוא לוגמיו' אף לעניין כמות היין שיש לשתות מכוס של קידוש:

אמנם דין זה נאמר דווקא לגבי כמות השתייה אותה יש לשתות לאחר הקידוש, אך הכוס עצמה צריך שיהיה בה לפחות שיעור רביעית. כמו כן כתבו באחרונים שלכתחילה מהדרים לשתות את כל היין שבכוס, גם כאשר הכוס גדולה ומכילה הרבה יותר מ'רביעית'.

לדעת רוב האחרונים שיעור זה תקף לגבי כל חיובי השתייה שישנם, ששיעורם הוא כמלא לוגמיו. אולם לדעת הערוך השולחן דין זה נאמר דווקא לגבי כוס של קידוש אך בשאר כוסות של ברכה די בטעימה כלשהו.

== ברכה אחרונה ==

השולחן ערוך פסק, שמאחר שהראשונים נחלקו האם שיעור החיוב בברכה אחרונה במשקים הוא כזית או רביעית, אף שיוצא ידי חובת שתיית כוס של ברכה ב'מלוא לוגמיו', לכתחילה יש לשתות פחות מכזית או יותר מרביעית, כדי להסתלק מן הספק. דעת הט"ז היא ששתיית מלוא לוגמיו, היא השיעור המחייב ברכה אחרונה.

== יום כיפור ==

שיעור השתייה האסורה להתחייב כרת הוא כמלוא לוגמיו. על פחות משיעורים אלו אין עונש כרת, אך עדיין אסור מהתורה לאכול ולשתות אפילו מעט.

== הערות שוליים ==

קטגוריה:יחידות מידה קדומות
קטגוריה:שיעורי חז"ל
7 הסלילים של יונה וולך

7 הסלילים של יונה וולך הוא סרט ביוגרפי ישראלי משנת 2012, בבימויו של יאיר קדר. הסרט משרטט דיוקן של המשוררת יונה וולך, בהתבסס על מספר ראיונות שערכה עם הילית ישורון. בכורת הסרט נערכה בפסטיבל הקולנוע ירושלים של שנת 2012. הסרט זכה בפרס הסרט הטוב ביותר ובפרס עיצוב פסקול בתחרות פרסי הקולנוע הדוקומנטרי 2012. זהו הסרט השני במסגרת פרויקט הָעִבְרִים.

== תוכן הסרט ==
יותר מ-25 שנים אחר מותה של יונה וולך, המשוררת שהפכה לסוג של אגדה בקאנון הישראלי, מתגלות הקלטות של ראיונות שהעניקה וולך לעורכת הילית ישורון בשנת 1984, כששכבה וולך על מיטת חוליה. קולה של וולך, כפי שהוקלט בשבעת הסלילים, מהווה את הבסיס לסרט, בצירוף ראיונות עם דמויות אחרות מחייה, יחד עם קטעי ארכיון ואנימציה של שיריה. בראיונות, וולך מספרת לישורון על תהליכי הכתיבה, יחסה לאלוהים, סיפורים על התנסויות שונות, ועל משיכתה לשיגעון, לסקס, ולסמים. התוצאה היא ספק אוטוביוגרפיה תיעודית, ספק ביוגרפיה.

== קישורים חיצוניים ==

* 
* 
* עמיחי חסון, [http://www.bac.org.il/literature-and-poetry/project/gybvry-harvh/article/yvnha-hanbyaha-30-shnha-ahry-mvtha-hamshvrrt-yvnha-vvlch-hyha-mtmyd יונה הנביאה: 30 שנה אחרי מותה, המשוררת יונה וולך חיה מתמיד], באתר בית אבי חי, 28 בדצמבר 2014

== הערות שוליים ==

קטגוריה:סרטים ישראליים עצמאיים
קטגוריה:סרטי 2012
קטגוריה:יונה וולך
קטגוריה:סרטים תיעודיים ישראליים
קטגוריה:סרטים בעברית
קטגוריה:סרטים ישראליים משנת 2012
ויטקינד, נסיך ולדק ופירמונט

ויטקינד, נסיך ולדק ופירמונט (; נולד ב-9 במרץ 1936) הוא ראש בית ולדק ופירמונט.

== ביוגרפיה ==
ויטקינד נולד ב-9 במרץ 1936 בארולזן ליוזיאס, נסיך הכתר של ולדק ופירמונט ולאלטבורג, דוכסית אולדנבורג, בתם של פרידריך אוגוסט השני, הדוכס הגדול של אולדנבורג ואליזבת אלכסנדרינה, דוכסית מקלנבורג-שוורין, ואדולף היטלר והיינריך הימלר שימשו כסנדקיו.

בצעירותו התגייס ויטקינד לבונדסוור, והגיע בו לדרגת אוברסט-לוטננט. בשנת 1967 מת אביו, וויטקינד ירש את תאריו ונחלותיו. בשנת 2001 הוענק לו עיטור מסדר הכבוד של הרפובליקה הפדרלית של גרמניה, ובשנת 2011 הוענק לו פרס גאורג לודוויג הרטיג.

==משפחתו==
ב-19 במאי 1988 התחתן ויטקינד עם ססיליה, רוזנת גס-זאוראו, בתם של קרל אנטון, רוזן גס-זאוראו והברונית מריה מאייר פון מלנהוף, ממנה נולדו לו 3 ילדים:
* קרל אנטון, נסיך ולדק ופירמונט (נולד ב-1991)
* יוזיאס, נסיך ולדק ופירמונט (נולד ב-1993)
* יוהנס, נסיך ולדק ופירמונט (נולד ב-1993)

==אילן יוחסין==

== קישורים חיצוניים ==
* [http://www.waldecker-muenzen.de/Regent_Beschreibung_Wittekind%2BAdolf%2BHeinrich%2BGeorg-Wilhelm_37_1.2.html ויטקינד, נסיך ולדק ופירמונט] 

קטגוריה:נסיכים גרמנים
קטגוריה:בוגרי אוניברסיטת גתה בפרנקפורט
קטגוריה:בוגרי אוניברסיטת קלן
קטגוריה:גרמנים שנולדו ב-1936
אשה פשוטה, זלדה

אשה פשוטה, זלדה הוא סרט תיעודי על חייה של המשוררת זלדה, בבימויו של יאיר קדר. הוקרן בבכורה עולמית בתחרות הרשמית של פסטיבל הקולנוע ירושלים, 2015. זהו הסרט הרביעי במסגרת פרויקט הָעִבְרִים.

הסרט נתמך על ידי הערוץ הראשון, קרן מקור, שירות הסרטים הישראלי, קרן אבי חי, קרן גשר לקולנוע רב תרבותי, ועידת התביעות. זוכה פרס החוויה היהודית, פסטיבל ירושלים 2015.

הסרט כולל קטעי ארכיון משנות ה-70, יומנים שלא פורסמו ושיחות עם ידידים קרובים של זלדה, שכינתה עצמה "אשה פשוטה".
בין המשתתפים בסרט: חוה אלברשטיין, הלית ישורון, יונדב קפלון, חמוטל בר יוסף ואחרים.

==קישורים חיצוניים==

* 
* [https://www.imdb.com/title/tt6114738/?ref_=nm_knf_i2 "אשה פשוטה, זלדה"] במסד הנתונים הקולנועיים IMDb (באנגלית)
* אלי הירש, [http://elihirsh.com/?p=5984 יאיר קידר: זלדה – אישה פשוטה"], 24 ביולי 2015
* יעל (פרוינד) אברהם, [https://www.makorrishon.co.il/nrg/online/47/ART2/710/447.html "זלדה: המשוררת הנשכחת שהציבור התעקש לזכור"], 19 ביולי 2015

קטגוריה:סרטי 2015
קטגוריה:סרטים תיעודיים ישראליים
קטגוריה:סרטים ישראליים עצמאיים
קטגוריה:זלדה
קטגוריה:סרטים ישראליים משנת 2015
יושיאו נישינה

יושיאו נישינה (ביפנית: 仁科芳雄; 6 בדצמבר 1890 – 10 בינואר 1951) היה פיזיקאי יפני שכונה: "האב המייסד של המחקר המודרני בפיזיקה ביפן". היה ממובילי תוכנית הגרעין היפנית במלחמת העולם השנייה.

== חייו ==
נישינה נולד בעיירה סאטושו שבמחוז אוקיאמה ב-6 בדצמבר 1890. הוא סיים את לימודיו בהנדסת חשמל באוניברסיטה הקיסרית של טוקיו בשנת 1918. לאחר סיום לימודיו, הוא הפך לחבר צוות המכון לכימיה פיזיקלית וכימית (כיום משתייכת לחברת RIKEN).

בשנת 1921 הוא נשלח לעסוק במחקר באירופה. הוא ביקר בכמה אוניברסיטאות ומוסדות אירופיים, כולל במעבדת קוונדיש שבאנגליה, באוניברסיטת גטינגן שבגרמניה, ובאוניברסיטת קופנהגן שבדנמרק. בזמן שהותו בקופנהגן נישינה ביצע מחקר משותף יחד עם הפיזיקאי היהודי נילס בוהר, והשניים הפכו לחברים טובים. בשנת 1928 כתב מאמר על אפקט קומפטון יחד עם הפיזיקאי השוודי אוסקר קליין בקופנהגן. השניים ביצעו תיקון לגילויו של ארתור קומפטון על האפקט, ועל שמם קרויה נוסחת קליין-נישינה.

בשנת 1929 חזר נישינה ליפן, ושם ניסה ליצור סביבה מדעית לחקר מכניקת הקוונטים. הוא הקים את מעבדת נישינה בחברת RIKEN בשנת 1931, והזמין כמה חוקרים מערביים מפורסמים למעבדתו, כגון ורנר הייזנברג, פול דיראק ונילס בוהר וזאת על מנת לעודד פיזיקאים יפנים להצטרף לפרויקטים שלו. מעבדת נישינה נפגעה קשות במהלך מלחמת העולם השנייה, ורוב הציוד היה צריך להיזרק בשל ההרס, ולהירכש מחדש לאחר המלחמה.

נישינה מת מסרטן הכבד בשנת 1951.

לכבודו של נישינה קרוי מכתש נישינה שעל הירח.

== עבודתו המדעית ==
נישינה חיבר יחד עם עמיתו אוסקר קליין את נוסחת קליין-נישינה. המחקר שלו התייחס לחלקיק קרן קוסמית ופיתוח מאיץ חלקיקים ציקלוטרון בעבודתו בחברת RIKEN, על מנת לחקור את אותו חלקיק. בפרט, הוא הבחין בחלקיק שהתברר מאוחר יותר להיות מיואון בקרן קוסמית. הוא גילה גם את האיזוטופ אורניום-237 ובכך סלל את הדרך עבור מחקרים על תופעות ביקוע סימטריות שהתרחשו בהקרנת נייטרון מהיר של אורניום (בשנים 1939–1940), ופיספס רק במעט את גילוי היסוד טרנס-אורני הראשון - נפטוניום.

הוא היה חוקר ראשי של RIKEN וחינך כמה דורות של פיזיקאים, ביניהם שני חתני פרס נובל: הידקי יוקאווה ושינאיצ'ירו טומונאגה.
במהלך מלחמת העולם השנייה, הוא היה ראש תוכנית הגרעין היפנית , במטרה לפתח נשק גרעיני עבור האימפריה היפנית ולהכריע את המלחמה.

==קישורים חיצוניים==

* 

== הערות שוליים ==

קטגוריה:פיזיקאים יפנים
קטגוריה:יפן: נשק להשמדה המונית
קטגוריה:בוגרי אוניברסיטת טוקיו
קטגוריה:מקבלי עיטור מסדר התרבות
קטגוריה:היבקושה
קטגוריה:יפנים שנולדו ב-1890
קטגוריה:יפנים שנפטרו ב-1951
אלטבורג, דוכסית אולדנבורג

אלטבורג, דוכסית אולדנבורג (בגרמנית: Altburg von Oldenburg; 19 במאי 1903 - 16 ביוני 2001), הייתה בתו של פרידריך אוגוסט השני, הדוכס הגדול של אולדנבורג ואשתו של יוזיאס, נסיך הכתר של ולדק ופירמונט.

==ביוגרפיה==
אלטבורג נולדה ב-19 במאי 1903 באולדנבורג, לפרידריך אוגוסט השני, הדוכס הגדול של אולדנבורג ולאליזבת אלכסנדרינה, דוכסית מקלנבורג-שוורין, בתם של פרידריך פרנץ השני, הדוכס הגדול של מקלנבורג-שוורין ומריה, נסיכת שוורצבורג-רודולשטדט. בשנת 1914 אלטבורג ואחותה כמעט נורו מכדור תועה, בעת שנסעו במכונית. ב-11 בנובמבר 1918 התפטר אביה פרידריך אוגוסט מתפקידו, בעקבות המהפכה הגרמנית והתבוסה במלחמת העולם הראשונה, ולאחר התפטרותו מהשלטון חיה המשפחה באולדנבורג.

בשנת 1929 הצטרף בעלה יוזיאס, נסיך הכתר של ולדק ופירמונט למפלגה הנאצית, ובשנת 1930 הצטרף לאס אס, שבו הגיע לדרגת אובר-גרופנפיהרר. בשנת 1946 מת חמיה, ובעלה ירש את תאריו ונחלותיו. בשנת 1967 מת בעלה, ובנם ויטקינד, נסיך ולדק ופירמונט ירש את תאריו. ב-16 ביוני 2001 מתה אלטבורג בארולזן.

==משפחתה==
ב-25 באוגוסט 1922 התחתנה אלטבורג עם יוזיאס, נסיך הכתר של ולדק ופירמונט, ולזוג נולדו 5 ילדים:
* מרגרטה, נסיכת ולדק ופירמונט (1923–2003), התחתנה עם פרנץ אוגוסט, רוזן ארבאך-ארבאך
* אלכסנדרה, נסיכת ולדק ופירמונט (1924–2009), התחתנה עם בוטו, נסיך בנטהיים ושטיינפורט
* אינגריד, נסיכת ולדק ופירמונט (נולדה ב-1931)
* ויטקינד, נסיך ולדק ופירמונט (נולד ב-1936), התחתן עם ססיליה, רוזנת גס-זאוראו
* גודה, נסיכת ולדק ופירמונט (נולדה ב-1939), התחתנה עם פרידריך וילהלם, נסיך ויד

== אילן יוחסין ==

==הערות שוליים==

קטגוריה:דוכסיות גרמניות
קטגוריה:בית אולדנבורג
קטגוריה:גרמניות שנולדו ב-1903
קטגוריה:גרמניות שנפטרו ב-2001
קטגוריה:גרמנים שנפטרו ב-2001
האורז המר

האורז המר (באיטלקית: Riso amaro) הוא סרט דרמה איטלקי משנת 1949 בהפקתו של דינו דה לורנטיס ובימויו של ג'וזפה דה סאנטיס, עם סילבנה מנגנו, ויטוריו גסמן, ראף ואלונה ודוריס דאולינג בתפקידים הראשיים.

הסרט צולם בשחור-לבן והוא שייך לסוגת הנאו-ריאליזם האיטלקי. הוא היה מועמד לפרס אוסקר לסיפור הטוב ביותר .

העלילה מתרחשת בחווה חקלאית לגידול אורז בעמק הפו במחוז פיימונטה בצפון איטליה. מדי חודש מאי מגיעות למקום מאות בחורות מעיירות שונות ומעיסוקים שונים כדי לעבוד 40 יום בעבודה קשה ובתנאי מחיה קשים של שתילת אורז. בנוסף לשכר הן מקבלות ק"ג אורז על כל יום עבודה. הקריין בסרט אומר כי עבודה קשה ומדויקת כזאת מתאימה רק לנשים.

בסרט יש סצנות רבות בהן נראות הבחורות העומדות כפופות בתוך המים ושותלות אורז תחת השמש הקופחת וגם בגשם שוטף כדי לא להפסיד ימי עבודה ולפגוע בשכרן.

==תקציר העלילה==
אל הרכבת בעיר עולות מאות בחורות בדרכן לחוות האורז הגדולה. ביניהן נמצאת סילבנה (סילבנה מנגנו), צעירה יפהפייה ושופעת בעלת אופי חם ומתפרץ.

למקום מגיעים זוג צעירים הנמלטים מהמשטרה לאחר שוד שרשרת יהלומים שביצעו בבית מלון. הצעיר הוא ולטר (ויטוריו גסמן) ובת זוגו פרנצ'סקה (דוריס דאולינג). השוטרים רודפים אחרי ולטר בעוד שפרנצ'סקה עולה לרכבת ונפגשת עם סילבנה. לפרנצ'סקה אין אישור עבודה והיא נחשבת ללא חוקית ומועמדת לגירוש. סילבנה וחברותיה מארגנות שביתת מחאה כדי להשאיר אותן ומצליחות בכך.

סילבנה ופרנצ'סקה מכירות חייל העומד לפני שחרור בשם מרקו (ראף ואלונה). מרקו נמשך לסילבנה אבל היא מתייחסת אליו בקרירות.

פרנצ'סקה מראה לסילבנה את השרשרת היקרה וזאת לוקחת אותו ממנה בלי רשות, עונדת על צוארה ויוצאת לרקוד בערב לתשואות כולם. מרקו מגיע למקום ופרנצ'סקה מספרת לו על הענק הגנוב. בינתיים מגיע ולטר למקום. הוא נמשך לריקוד הארוטי של סילבנה ומתחיל לרקוד אתה לקצב של האנשים. מרקו מפסיק את הריקוד וקורע את השרשרת מסילבנה. זה מביא להתנגשות אלימה עם ולטר.

ולטר העבריין כובש את ליבה של סילבנה והיא נכנעת לו ומוכנה למלא את כל בקשותיו. ולטר מתגורר באסם ומתכנן עם כמה נהגים לגנוב כמות גדולה של אורז.

הוא מצווה על סילבנה להציף את שדות האורז כדי שכולם יהיו עסוקים בעצירת השיטפון והוא יוכל לצאת עם המשאיות הטעונות באורז גנוב.

פרנצ'סקה ומרקו מגיעים לאסם כדי למנוע את הגנבה. ולטר פוצע את מרקו בסכין ופרנצ'סקה יורה עליו באקדחו של מרקו ופוצעת אותו. ולטר מוסר את אקדחו לסילבנה ופוקד עליה להרוג את פרנצ'סקה ומרקו אבל היא לא מסוגלת. היא זורקת את המחרוזת לפרנצ'סקה ומבקשת שתעזוב אותם תמורת זאת אבל אז פרנצ'סקה מגלה לה שהמחרוזת מזויפת וכי ולטר ידע מכך וניצל אותה. סילבנה יורה והורגת את ולטר ואחר כך עולה למגדל האסם ומשליכה עצמה מגובה רב.

בסצנה האחרונה זורות העובדות אורז על גופתה של סילבנה ואחר כך עוזבות את החווה. חלק מהן תחזורנה שוב לחווה בשנה הבאה.

==קישורים חיצוניים==

*[https://www.youtube.com/results?search_query=bitter+rice+trailer קדימון לאורז המר], באתר יוטיוב
*[https://www.youtube.com/watch?v=TqdPPNCQ7tc&list=PLMdTmRmI17qXUOWIzmHIdeMYZhj2E_gp1 סצנת הריקוד מתוך האורז המר], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1949
קטגוריה:סרטי דרמה איטלקיים
קטגוריה:סרטי שחור-לבן איטלקיים
קטגוריה:סרטי שחור-לבן
קטגוריה:סרטים איטלקיים
קטגוריה:סרטים באיטלקית
אל-עקידה אל-וואסטיה

אל-עקידה אל-וואסטיה (ערבית: العقيدة الواسطية) הוא אחד הספרים המפורסמים והמרכזיים ביותר בתחום העקידה האסלאמית.

הספר נכתב על ידי השייח' אבן תיימיה, והוא נחשב על ידי רבים לטקסט קל ופשוט להבנה בהשוואה לכתביו האחרים של אבן תיימיה.

אף על פי שהעקרונות התאולוגים המוצעים בספר הם עקרונות האמונה של רוב המוסלמים, היווה הספר את אחד היסודות העיקריים לייסודה של הוהאביה ושל הסלפיה, אם כי אבן תימיה בעצמו לא היה והאבי ולא סלפי.

== הערות שוליים ==

קטגוריה:אסלאם סוני
קטגוריה:ספרות ערבית
קטגוריה:תאולוגיה אסלאמית